《赠郡侯陆公奏最 其一》
明代·佘翔

三载分符奏九重，官曹旧属大司农。政和海上来神雀，名起云间识士龙。

大楚雄风移七泽，全闽膏雨遍千峰。悬知早晚徵黄诏，曳履还闻长乐钟。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。